rejauldu/bengali-wikipedia huggingface dataset:
পূর্ব তিমুর–মার্কিন যুক্তরাষ্ট্র সম্পর্ক বা তিমুর লেস্তে-মার্কিন যুক্তরাষ্ট্র সম্পর্ক, পূর্ব তিমুর এবং মার্কিন যুক্তরাষ্ট্র এর মাঝে বিদ্যমান দ্বিপাক্ষিক সম্পর্ককে নির্দেশ করে। পূর্ব তিমুরের রাজধানী দিলিতে মার্কিন যুক্তরাষ্ট্রের একটি স্থায়ী দূতাবাস রয়েছে। অপরদিকে মার্কিন যুক্তরাষ্ট্রের রাজধানী ওয়াশিংটন, ডি.সি শহরে, পূর্ব তিমুরের একটি স্থায়ী দূতাবাস রয়েছে।   ইতিহাস  thumb|২০১২ সালের ৬ সেপ্টেম্বর, পূর্ব তিমুরে, মার্কিন যুক্তরাষ্ট্রের তৎকালীন পররাষ্ট্রমন্ত্রী, হিলারি ক্লিনটন এবং পূর্ব তিমুরে নিযুক্ত মার্কিন রাষ্ট্রদূত জুডিথ ফারগিন।  মার্কিন যুক্তরাষ্ট্রের ওয়াশিংটন, ডি.সি তে পূর্ব তিমুরের একটি দূতাবাস থাকার পাশাপাশি, নিউইয়র্ক শহরে অবস্থিত জাতিসংঘের কার্যালয়ে দেশটির একটি স্থায়ী মিশন রয়েছে।  যুক্তরাষ্ট্র, পূর্ব তিমুরকে বিভিন্নভাবে সহায়তা প্রদান করে থাকে। মার্কিন যুক্তরাষ্ট্রই বর্তমানে পূর্ব তিমুরের সবচেয়ে বড় উন্নয়ন সহযোগী। ২০০৭ সালে, উন্নয়ন সহায়তা কার্যক্রমের জন্য দেশটি পূর্ব তিমুরকে ২০.৬ মিলিয়ন (২.০৬ কোটি) মার্কিন ডলার প্রদান করে। এছাড়াও এশীয় উন্নয়ন ব্যাংক এবং বিশ্বব্যাংক এর মাধ্যমেও যুক্তরাষ্ট্র পূর্ব তিমুরকে সহায়তা প্রদান করে। ২০০২ সালে যুক্তরাষ্ট্রের রাষ্ট্রায়ত্ত সংস্থা পিস কর্পস, পূর্ব তিমুরে তাদের কার্যক্রম চালু করে। সংস্থাটি পূর্ব তিমুরে শান্তি প্রতিষ্ঠা, স্থিতিশীলতা বৃদ্ধির লক্ষ্যে কাজ করা শুরু করে। কিন্তু রাজনৈতিক অস্থিরতা এবং অস্থিতিশীলতার জন্য, ২০০৬ সালে সংস্থাটি পূর্ব তিমুরে তাদের কার্যক্রম বন্ধ ঘোষণা করে।  বর্তমানে, পূর্ব তিমুরে নিযুক্ত মার্কিন যুক্তরাষ্ট্রের রাষ্ট্রদূত হলেন ক্যারেন ক্লার্ক স্ট্যান্টন। পূর্ব তিমুরে অবস্থিত মার্কিন দাতব্য সংস্থা ইউএসএইড এর মিশন এর মিশন পরিচালক হলেন মার্ক অ্যান্থনি হোয়াইট। এছাড়াও মার্কিন যুক্তরাষ্ট্র দূতাবাসের রাজনৈতিক, অর্থনৈতিক এবং বাণিজ্যিক সম্পর্ক বিষয়ক কর্মকর্তা হলেন রবার্তো কুইরোজ। পূর্ব তিমুরে, মার্কিন যুক্তরাষ্ট্রের প্রতিরক্ষা বিভাগের প্রতিনিধি হলেন মেজর রন সার্জেন্ট।  সহায়তা ১৯৯৯ সালে ইউএসএইড পূর্ব তিমুরে তাদের কার্যক্রম শুরু করে। সংস্থাটি পূর্ব তিমুরে রাজনৈতিক প্রক্রিয়ার উন্নয়ন এবং কার্যকরী গণতান্ত্রিক নির্বাচন আয়োজনের উদ্দেশ্যে কাজ করে যাচ্ছে।"Executive Summary" and "Background" in ELECTIONS AND POLITICAL PROCESSES pp 1-6 ২০০১ সাল থেকে ২০০৮ সালের মধ্যে সংস্থাটি পূর্ব তিমুরের জন্য, ইন্টারন্যাশনাল ফাউন্ডেশন ফর ইলেক্টোরাল সিস্টেমকে (আইএফইএস) ২,২১৫,৯৯৭ মার্কিন ডলার, ইন্টারন্যাশনাল রিপাবলিকান ইন্সটিটিউটকে (আইআরআই) ৩,৬১৯,১৩৪ মার্কিন ডলার এবং ন্যাশনাল ডেমোক্র্যাটিক ইন্সটিটিউটকে (এনডিআই) ৩,৭২৮,৪৯০ মার্কিন ডলার প্রদান করে। এই অর্থ সহায়তার মাধ্যমে  আইএফইএস পূর্ব তিমুরে নির্বাচনের কাঠামো এবং প্রক্রিয়ার উন্নয়ন করতে সক্ষম হয়। আবার আইআরআই, পূর্ব তিমুরের রাজনৈতিক দলগুলোর উন্নয়ন করার সুযোগ পায় এবং এনডিআই, পূর্ব তিমুরের বিভিন্ন রাষ্ট্রীয় কর্মকাণ্ডে জনগণের সম্পৃক্ততা নিশ্চিতে কাজ করে। এর পাশাপাশি সংস্থাটি কার্যকর স্থানীয় সরকার ব্যবস্থা গড়ে তোলার জন্যও কাজ করে।    তথ্যসূত্র  বহিঃসংযোগ  পূর্ব তিমুর এবং মার্কিন যুক্তরাষ্ট্রের মধ্যকার সম্পর্কের ইতিহাস  মার্কিন যুক্তরাষ্ট্র দূতাবাস, পূর্ব তিমুর  বিষয়শ্রেণী:পূর্ব তিমুরের দ্বিপাক্ষিক সম্পর্ক বিষয়শ্রেণী:মার্কিন যুক্তরাষ্ট্রের দ্বিপাক্ষিক সম্পর্ক বিষয়শ্রেণী:পূর্ব তিমুর–মার্কিন যুক্তরাষ্ট্র সম্পর্ক
ইব্রাহিম মাহুধি হুসাইন (; জন্ম: ২২ আগস্ট ১৯৯৩; ইব্রাহিম মাহুধি নামে সুপরিচিত) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  ২০১৫–১৬ মৌসুমে, মালদ্বীপীয় ক্লাব ফেইধুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফেইধুর হয়ে দুই মৌসুম অতিবাহিত করার পর ২০১৭–১৮ মৌসুমে তিনি ট্রাস্ট অ্যান্ড কেয়ারে যোগদান করেছেন। ২০১৯–২০ মৌসুমে, তিনি ট্রাস্ট অ্যান্ড কেয়ার হতে মালদ্বীপীয় ক্লাব মাজিয়ায় যোগদান করেছেন।  ইব্রাহিম ২০১৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২১ ম্যাচে ২টি গোল করেছেন।   প্রারম্ভিক জীবন  ইব্রাহিম মাহুধি হুসাইন ১৯৯৩ সালের ২২শে আগস্ট তারিখে মালদ্বীপের ফেইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৭ সালের ১৪ই নভেম্বর তারিখে, ২৪ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী ইব্রাহিম ফিলিস্তিনের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় নাইজ হাসানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ফিলিস্তিন ১–৮ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে ইব্রাহিম সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ৯ দিন পর, মালদ্বীপের জার্সি গায়ে প্রথম গোলটি করেছেন; ২০১৮ সালের ২৩শে মার্চ তারিখে, সিঙ্গাপুরের বিরুদ্ধে ম্যাচের ৬৮তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০১৭  ১  ০ ২০১৮  ৭  ১ ২০১৯  ৬  ১ ২০২১  ৭  ০ সর্বমোট  ২১  ২   তথ্যসূত্র    বহিঃসংযোগ              বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ফুটবলার বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:ট্রাস্ট অ্যান্ড কেয়ার স্পোর্টস ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মাজিয়া স্পোর্টস অ্যান্ড রিক্রিয়েশন ক্লাবের খেলোয়াড় বিষয়শ্রেণী:ধিবেহী প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
রুদ্রপলাশ (বৈজ্ঞানিক নাম: Spathodea campanulata) () হচ্ছে বিগ্নোনিয়াসি পরিবারের একটি উদ্ভিদ। নাম রুদ্রপলাশ হলেও এটি আমাদের পরিচিত পলাশ ফুল নয়। অন্যাণ্য স্থানীয় নামের মধ্যে Fountaintree, Rugtoora ইত্যাদি উল্লেখযোগ্য। রুদ্রপলাশ নামটি দ্বিজেন শর্মার দেয়া। thumb|রুদ্রপলাশ, খড়্গপুর টাউন সাউথসাইড, পশ্চিম মেদিনীপুর  বংশ বিস্তার এর বীজ দেখতে অনেকটা স্বচ্ছ কাগজের মধ্যে আটকানো একটি হার্ট বা হৃদয় বলে মনে হয়। নৌকা আকৃতির সিডপডের খোলের ভেতর থাকে বীজগুলো। একটা সিডপডে ৫০০ র মতো বীজ হয়। বীজগুলো হালকা হবার কারণে অনেক দূর পর্যন্ত উড়ে যেতে পারে। সেখান থেকে নতুন গাছের জন্ম হয়। তবে কোনো কারণে এই গাছের বৃদ্ধি ব্যাহত হলে ‘সাকার রুট’ থেকে ফের নতুন গাছ জন্ম নেয়।  বাংলাদেশে রুদ্রপলাশ বাংলাদেশে রমনা পার্ক ও বলধা গার্ডেনে এই গাছ রয়েছে। এছাড়াও দেশের নানা প্রান্তে এদের কদাচিৎ দেখতে পাওয়া যায়।কবিগুরুর রুদ্রপলাশ - দৈনিক প্রথম আলো (২১ মার্চ ২০১২)  চিত্রশালা  তথ্যসূত্র  বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:বিগ্নোনিয়াসি বিষয়শ্রেণী:ঘানার উদ্ভিদ বিষয়শ্রেণী:সুদানের উদ্ভিদ বিষয়শ্রেণী:জাম্বিয়ার উদ্ভিদ বিষয়শ্রেণী:আফ্রিকার উদ্যান উদ্ভিদ বিষয়শ্রেণী:গুয়াতেমালার উদ্ভিদ
সিনালো জাফতা (জন্ম: ২২ ডিসেম্বর ১৯৯৪) একজন দক্ষিণ আফ্রিকান নারী ক্রিকেটার। তিনি ২০১৬ সালের অক্টোবর তারিখে নিউজিল্যান্ডের বিপক্ষে একদিনের আন্তর্জাতিক ক্রিকেটে অভিষিক্ত হন। তার একদিনের আন্তর্জাতিকে টি শার্ট নাম্বার হচ্ছে ৭৭। এখনো পর্যন্ত তিনি ৫টি একদিনের আন্তর্জাতিক ম্যাচ খেলেছেন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:পূর্ব লন্ডন, দক্ষিণ আফ্রিকা থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:নর্থ ওয়েস্টের মহিলা ক্রিকেটার বিষয়শ্রেণী:ওয়েস্টার্ন প্রভিন্সের নারী ক্রিকেটার বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী বিষয়শ্রেণী:গটেংয়ের নারী ক্রিকেটার
ফ্রেন্ডস অফ আয়ারল্যান্ড ছিল আয়ারল্যান্ডের বিভক্তির অবসানের সমর্থনে ব্রিটিশ লেবার পার্টির সংসদ সদস্যদের একটি দল।  গ্রুপটি ১৯৪৫ সালে Hugh Delargy দ্বারা প্রতিষ্ঠিত হয়েছিল। ডেলার্জি এর সেক্রেটারি হন, যখন হেনরি ম্যাকগি এবং রিচার্ড স্টোকস যৌথ কোষাধ্যক্ষ হিসেবে নিযুক্ত হন। ডেলার্জি অবিলম্বে নতুন অ্যান্টি-পার্টিশন লিগ অফ আয়ারল্যান্ডের (এপিএল) অ্যান্থনি মুলভেকে চিঠি লিখেছিলেন, এই বলে যে তিনি দুটি গ্রুপকে একসাথে কাজ করার ইচ্ছা পোষণ করেছেন।Brendan Lyng, Holding the Ground: The Nationalist Party in Northern Ireland, 1945-72, p.28 যাইহোক, দুই দলের কিছু ভিন্ন মত ছিল; ফ্রেন্ডস অফ আয়ারল্যান্ডও উত্তর আয়ারল্যান্ড লেবার পার্টির সাথে কাজ করতে পেরে খুশি হয়েছিল এবং বিশ্বাস করেছিল যে উত্তর আয়ারল্যান্ডের ক্যাথলিকদের সামাজিক সমস্যার চূড়ান্ত উত্তর হল সমাজতন্ত্র, অন্যদিকে পার্টিশন-বিরোধী লীগ ব্রিটিশ শ্রম সরকারকে "টোরি মনোভাব" থাকার জন্য অভিযুক্ত করেছিল। এবং পুনর্মিলনকে চূড়ান্ত উত্তর হিসাবে দেখেছে।Bob Purdie, "The Friends of Ireland", in: Tom Gallagher, Contemporary Irish Studies, pp.81-94  বন্ধুদের অন্যান্য সক্রিয় সদস্যদের মধ্যে ছিলেন জিওফ্রে বিং, উইলিয়াম ফস্টার, জন হেয়ার, ভ্যালেন্টাইন ম্যাকএন্টি এবং এইচবি মরগান। ১৯৪৫ সালে মোট সদস্য সংখ্যা ৩০টি এবং ১৯৪৮ সালে ১২০টি ছিল, কিন্তু বেশিরভাগ সদস্যই ছিল নামমাত্র।Bob Purdie, "The Friends of Ireland", in: Tom Gallagher, Contemporary Irish Studies, pp.81-94  ব্রিটিশ হাউস অফ কমন্সে, গোষ্ঠীটি উত্তর আয়ারল্যান্ডে সামাজিক পরিস্থিতি এবং বিরোধী গোষ্ঠীর মিলন ও প্রচারণার স্বাধীনতা নিয়ে উদ্বেগ প্রকাশ করার চেষ্টা করেছিল, কিন্তু সাধারণত স্পীকার দ্বারা এগুলি বাতিল করা হয়েছিল। উত্তর আয়ারল্যান্ড আইন ১৯৪৭ নিয়ে বিতর্ক ছিল এর জন্য সর্বোত্তম সুযোগ, এবং ন্যাশনালিস্ট পার্টির ডেলার্জি এবং অ্যান্থনি মুলভেই এই আইনের বিরোধিতা না করে উত্তর আয়ারল্যান্ড সরকার সম্পর্কে আপত্তি উত্থাপনে সহযোগিতা করেছিলেন। যাইহোক, আয়ারল্যান্ড অ্যাক্ট ১৯৪৯ ফ্রেন্ডস এবং এপিএলের মধ্যে একটি বিভক্তি চিহ্নিত করে, বন্ধুদের নেতৃস্থানীয় সদস্যরা আয়ারল্যান্ড সরকারের প্রজাতন্ত্র ঘোষণার সমালোচনা করে।Bob Purdie, "The Friends of Ireland", in: Tom Gallagher, Contemporary Irish Studies, pp.81-94  তথ্যসূত্র   বিষয়শ্রেণী:১৯৪৫-এ প্রতিষ্ঠিত সংগঠন বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
থাম্ব|মুহাম্মদ তাকি উসমানি (জন্ম: ৩ অক্টোবর ১৯৪৩) "মুহাম্মদ তাকি উসমানির গ্রন্থপঞ্জি" নামের এই তালিকায় বিংশ-একবিংশ শতাব্দীর পাকিস্তানি ইসলামি পণ্ডিত, বিচারক, ফকিহ, মুফাসসির,মুহাদ্দিস, অর্থনীতিবিদ ও লেখক মুহাম্মদ তাকি উসমানির রচিত গ্রন্থসমূহ অন্তর্ভুক্ত করা হয়েছে। তিনি ইংরেজি, আরবি ও উর্দু ভাষায় ১৪৩ টিরও বেশি গ্রন্থ রচনা করেছেন। তার রচনাসমগ্র বিভিন্ন ভাষায় অনূদিত হয়েছে এবং অসংখ্য শিক্ষা প্রতিষ্ঠানের পাঠ্যবই হিসেবে স্বীকৃত। এছাড়াও তিনি মাসিক আল বালাগ পত্রিকার সম্পাদনায় নিয়োজিত রয়েছেন। থাম্ব|মুফতি মুহাম্মদ তাকি উসমানির শীর্ষস্থানীয় গ্রন্থ ও রচনার ব্যাখ্যা  তালিকা থাম্ব|মুহাম্মদ তাকি উসমানির এক গাদা বই  + গ্রন্থের তালিকানংগ্রন্থের নামমূল নামপ্রকাশকালবিষয়বস্তুভাষা  গ্রন্থপঞ্জি         বহিঃসংযোগ তাকি উসমানির উর্দু বই তাকি উসমানির বাংলা বই  তাকি উসমানির ইংরেজি বই তাকি উসমানির বইয়ের আর্কাইভ  বিষয়শ্রেণী:বইয়ের তালিকা বিষয়শ্রেণী:লেখক অনুযায়ী গ্রন্থপঞ্জি বিষয়শ্রেণী:লেখক অনুযায়ী সৃষ্টিকর্ম বিষয়শ্রেণী:ইসলামি গ্রন্থ বিষয়শ্রেণী:দেওবন্দি লেখকদের গ্রন্থপঞ্জি বিষয়শ্রেণী:সুন্নি সাহিত্য বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:তাকি উসমানি বিষয়শ্রেণী:ইসলাম শিক্ষা বিষয়শ্রেণী:ইসলামি অধ্যয়নের বই
পিটার মাইকেল ফক (, ; জন্ম: ১৬ সেপ্টেম্বর ১৯২৭ - ২৩ জুন ২০১১) হলেন একজন মার্কিন অভিনেতা। তিনি দীর্ঘকালীন প্রচারিত টেলিভিশন ধারাবাহিক কলাম্বো (১৯৬৮-২০০৩)-এ লেফটেন্যান্ট কলাম্বো চরিত্রে অভিনয়ের জন্য সর্বাধিক পরিচিত, এই কাজের জন্য তিনি চারটি প্রাইমটাইম এমি পুরস্কার (১৯৭২, ১৯৭৫, ১৯৭৬, ১৯৯০) এবং একটি গোল্ডেন গ্লোব পুরস্কার (১৯৭৩) অর্জন করেন। তিনি প্রথমবার কলাম্বো চরিত্রে অভিনয় করেন দুটি ৯০ মিনিটের টিভি পাইলটে, প্রথমটি জিন ব্যারির সাথে ১৯৬৮ সালে এবং দ্বিতীয়টি লি গ্র্যান্টের সাথে ১৯৭১ সালে। অনুষ্ঠানটি পরবর্তীকালে এনবিসির রহস্য চলচ্চিত্র ধারাবাহিকের অংশ হিসেবে ১৯৭১ থেকে ১৯৭৮ সাল পর্যন্ত প্রচারিত হয় এবং পুনরায় ১৯৮৯ থেকে ২০০৩ সাল পর্যন্ত এবিসিতে প্রচারিত হয়।  ফক মার্ডার ইঙ্ক. (১৯৬০) ও পকেটফুল অব মিরাকলস্‌ (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি দ্য ডিক পাওয়েল থিয়েটার নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি ইট্‌স ম্যাড, ম্যাড, ম্যাড, ম্যাড ওয়ার্ল্ড (১৯৬৩), দ্য গ্রেট রেস (১৯৬৫), আঞ্জিও (১৯৬৮), আ ওম্যান আন্ডার দ্য ইনফ্লুয়েন্স (১৯৭৪), মার্ডার বাই ডেথ (১৯৭৬), দ্য চিপ ডিটেকটিভ (১৯৭৮), দ্য প্রিন্সেস ব্রাইড (১৯৮৭), উইংস অব ডিজায়ার (১৯৮৭), দ্য প্লেয়ার (১৯৯২), ও নেক্সট (২০০৭) চলচ্চিত্রে অভিনয় করেন।  প্রারম্ভিক জীবন ফক ১৯২৭ সালের ১৬ই ডিসেম্বর নিউ ইয়র্ক সিটিতে জন্মগ্রহণ করেন। তার পিতা মাইকেল পিটার ফক (১৮৯৭-১৯৭১) ছিলেন পোশাক ও শুষ্ক পণ্যের দোকানের মালিক এবং তার মাতা ম্যাডেলিন (প্রদত্ত নাম: হচহাউজার, ১৯০৪-২০০১) ছিলেন একজন হিসাবরক্ষক। তারা দুজনেই ইহুদি বংশোদ্ভূত ছিলেন।. পিতার দিকে থেকে তিনি পোলীয় ও রুশ এবং মায়ের দিক থেকে তিনি হাঙ্গেরীয় ও পোলীয় বংশোদ্ভূত। ফক নিউ ইয়র্কের অসিনিংইয়ে বেড়ে ওঠেন।  তথ্যসূত্র  বহিঃসংযোগ             বিষয়শ্রেণী:১৯২৭-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আলঝেইমার রোগ থেকে মৃত্যু বিষয়শ্রেণী:ক্যান্সার থেকে বেঁচে যাওয়া ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন স্মৃতিকথাকার বিষয়শ্রেণী:মার্কিন ইহুদি অভিনেতা বিষয়শ্রেণী:চেক ইহুদি বংশোদ্ভূত মার্কিন ব্যক্তি বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:হাঙ্গেরীয় ইহুদি বংশোদ্ভূত মার্কিন ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী বিষয়শ্রেণী:নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:ওয়েস্টউড ভিলেজ মেমোরিয়াল পার্ক সেমাট্রিতে সমাহিত বিষয়শ্রেণী:দ্য নিউ স্কুলের প্রাক্তন শিক্ষার্থী
{{Taxobox | image = Yersinia pestis.jpg | image_caption = A scanning electron microscope micrograph depicting a mass of Yersinia pestis bacteria in the foregut of an infected flea. | domain = Bacteria | regnum = Eubacteria | phylum = Proteobacteria | Gram Stain Negative | classis = Gammaproteobacteria | genus = Yersinia | species = Y. pestis| binomial = Yersinia pestis| binomial_authority = (Lehmann & Neumann, 1896)van Loghem 1944 }} ইয়েরসিনিয়া পেস্টিস () (পূর্ব নাম: "পাস্তুরিলা পেস্টিস") একটি গ্রাম নেগেটিভ দণ্ডাকৃতির ব্যাকটেরিয়া। এটি মানুষ ও অন্যান্য প্রাণীতে সংক্রমণযোগ্য একটি জীবাণু।  হংকংয়ে এক মহামারি চলাকালীন সময় পাস্তুর ইনিস্টিটিউটে ফরাসি-সুইস চিকিৎসক ও ব্যাকটেরিয়াবিজ্ঞানী আলেক্‌সঁদ্র ইয়েরসাঁ ১৮৯৪ সালে "ই. পেস্টিস" ব্যাকটেরিয়াটি আবিষ্কার করেন। ইরসিন পাস্তুর গবেষণাগারে একজন গবেষক হিসেবে কর্মরত ছিলেন। এই একই সময়ে, রোবের্ট কখের-এর সহকারী কিতাসাতো শিবাসাবুরো নামক একজন জার্মানিতে প্রশিক্ষণপ্রাপ্ত জাপানি ব্যাকটেরিয়াবিজ্ঞানীও প্লেগের কারণ অনুসন্ধানে গবেষণারত ছিলেন; যদিও ইয়েরসাঁ-র নামানুসারেই এর নামকরণ করা হয়েছে। এটির পূর্ব নাম ছিলো "পাস্তুরিলা পেস্টিস" যা ১৯৬৭ সালে পুনরায় ইয়েরসিনিয়া পেস্টিস'' রাখা হয়।  বিশ্ব স্বাস্থ্য সংস্থার মতে এখনও প্রতি বছর অসংখ্য মানুষ প্লেগে আক্রান্ত হয়, যদিও বর্তমানে সুচিকিৎসার কারণে এর দ্বারা মৃতের সংখ্যা ক্রমান্বয়ে হ্রাস পাচ্ছে। ভিয়েতনাম যুদ্ধের সময় এশিয়াতে এই রোগের প্রাদুর্ভাব দেখা গিয়েছিলো। প্লেগ মানুষ ছাড়াও অন্যান্য স্তন্যপায়ী প্রাণীতে সংক্রামিত হতে পারে; যুক্তরাষ্ট্রে কালো লেজ প্রেইরী কুকুর এবং বিলুপ্ত প্রায় কালো পা ফিরেট এই রোগের হুমকীর মুখে রয়েছে।   তথ্যসূত্র    বহিঃসংযোগ    Yersinia pestis  ব্যাকটেরিয়ার ভার্চুয়াল জাদুঘর  A list of variant strains and information on synonyms (and much more) is available through the NCBI taxonomy browser.  CDC's Home page for Plague   IDSA's resource page on Plague: Current, comprehensive information on pathogenesis, microbiology, epidemiology, diagnosis, and treatment   বিষয়শ্রেণী:ব্যাকটেরিয়া ঘটিত রোগ বিষয়শ্রেণী:প্লেগ (রোগ) বিষয়শ্রেণী:ব্যাকটেরিয়া বিষয়শ্রেণী:ব্যাকটেরিয়াঘটিত রোগ
রতনদিয়া ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। ১৯৭৩ সালে প্রশাসনিক কাজের সুবিধার্থে তৎকালীন প্রশাসক কালুখালী ইউনিয়ন থেকে মদাপুর কে পৃথক করে রতনদিয়া নামে আলাদা ইউনিয়ন গঠন করা হয়। বর্তমানে ৩৯টি ছোট বড় গ্রাম মিলিয়েই রতনদিয়া ইউনিয়ন পরিষদ গঠিত।    আয়তন ও জনসংখ্যা  গ্রামের সংখ্যা: ৩৯টি মৌজার সংখ্যা: ২৬টি মোট জনসংখ্যা: প্রায় ২৯,৪৬২ জন।   শিক্ষা  সাক্ষরতার হার: ২৫.৪%।   দর্শনীয় স্থান  মোদনমোহন আঙ্গিণা: মোদনমোহন আঙ্গিণাটি সর্বপ্রথম  ১৮৪০ সালে কালুখালী উপজেলার ০১ রতনদিয়া ইউনিয়নের গঙ্গানান্দপুর গ্রামের মোড়ালিখোলা মৌজায় স্থাপিত হয়। লোকের মুখে শোনা যায় এই মোদনমোহন আঙ্গিণাটি উনিশ দশকের প্রথম দিকে পদ্মা নদীর স্রোত এর সাথে ভেসে আসে আর সেটা মোড়ালিখোলা গ্রামেই আটকে পড়ে এবং কোন এক হিন্দু সন্ন্যাসী এটা স্বপ্নে দেখে সেখান থেকেই হিন্দু পূজারীরা এটাকে সংরক্ষণ করতে লাগলেন এবং পূজা আরচনা করতে লাগলেন।   জনপ্রতিনিধি  বর্তমান চেয়ারম্যান: মেহেদী হাচিনা পারভীন। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালনাজমুল হক চৌধুরী১৯৬০-১৯৭১আবুল কাসেম প্রামানিক১৯৭৩-১৯৭৭নাজির হোসেন চৌধুরী১৯৭৭-১৯৮৬রফিক হোসেন চৌধুরী১৯৮৬-১৯৯২নাজির হোসেন চৌধুরী১৯৯২-১৯৯৭আলিউজ্জামান  চৌধুরী১৯৯৮-২০১১   আরও দেখুন   রাজবাড়ী জেলা  কালুখালী উপজেলা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:কালুখালী উপজেলার ইউনিয়ন
আলবার্ট ভিক্টোরিয়া যতীন্দ্র মোহন গভ. গার্লস হাই স্কুল হচ্ছে বাংলাদেশের মুন্সীগঞ্জ জেলার মুন্সীগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৯২ সালে।   ইতিহাস  ১৮৯২ সালে মুন্সীগঞ্জে মহারাণী ভিক্টোরিয়া ও তাঁর স্বামী আলবার্টের নামে আলবার্ট ভিক্টোরিয়া হায়ার ইংলিশ স্কুল নামে একটি বিদ্যালয় প্রতিষ্ঠিত হয়। পরবর্তীতে, বিভিন্ন সময়ে বিভিন্ন জনে অর্থ-কড়ি দিয়ে বিদ্যালয়ের শিক্ষা-কার্যক্রম চালিয়ে নিয়ে গিয়েছেন। তাঁদের মধ্যে অন্যতম ছিলেন যতীন্দ্র মোহন। সম্ভবতঃ ১৯৩৮ সাল থেকে ১৯৪২ সালের মধ্যে বিদ্যালয়ের সাথে যতীন্দ্র মোহন বাবুর নাম অন্তর্ভূক্ত করা হয়। তখন থেকে বিদ্যালয়ের নামকরণ হয় আলবার্ট ভিক্টোরিয়া যতীন্দ্র মোহন স্কুল। ১৯৬৭ সালে জাতীয়করণ হলে বিদ্যালয়টি আলবার্ট ভিক্টোরিয়া যতীন্দ্র মোহন সরকারি বালিকা উচ্চ বিদ্যালয় নামধারণ করে।   শিক্ষা কার্যক্রম  বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।   ইউনিফর্ম   গাঢ় সবুজ কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ৩২৭ ৩১০ ৯৪.৮০ ২০২০ এসএসসি ৩৭১ ৩৩৬ ৯০.৫৭ ২০২১ এসএসসি ৩৯৫ ৩৮৫ ৯৭.৪৭   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।   গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।   খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।   সহশিক্ষা কার্যক্রম  এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব  বিজ্ঞান ক্লাব  বিতর্ক ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি  গার্লস্ গাইড  স্কাউট  রেড ক্রিসেন্ট   আরো দেখুন   মুন্সীগঞ্জ সদর  মুন্সীগঞ্জ জেলা  মুন্সীগঞ্জ জেলার শিক্ষা প্রতিষ্ঠানের তালিকা   তথ্যসূত্র   বিষয়শ্রেণী:১৮৯২-এ ব্রিটিশ ভারতে প্রতিষ্ঠিত বিষয়শ্রেণী:১৮৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মুন্সীগঞ্জ জেলার বিদ্যালয়
প্রাঞ্জল শইকীয়া (; ) অসমের চলচ্চিত্র ও মঞ্চ জগতের একজন প্রসিদ্ধ অভিনেতা। তাছাড়াও তিনি প্রযোজক ও চলচ্চিত্র পরিচালক। বর্তমানে তিনি ৩০টি অসমীয়া চলচ্চিত্র ও বহুসংখ্যক অসমীয়া নাটকে অভিনয় করেছেন।৷ অভিনীত অসমীয়া চলচ্চিত্র   ফাগুনী  উপপথ  আজলী নবৌ  প্রিয়জন  সোন মইনা  এই দেশ মোর দেশ  প্রতিমা  মন মন্দির  প্রতিদান  পিতা-পুত্র (চলচ্চিত্র)  ময়ুরী  ভাই-ভাই  পাহারী কন্যা  প্রভাতী পখীর গান  উর্বশী  পানী  যৌবনে আমনি করে  রাগ-বিরাগ  হিয়া দিয়া নিয়া  অনল  দাগ  অন্য এক যাত্রা  নায়ক  চক্রবেহু  ককাদেউতা নাতি আরু হাতী (১৯৮৪)  হালধীয়া চরায়ে বাওধান খায় (১৯৮৭)  প্রতিদান  জয়মতী (২০০৬)  কালসন্ধ্যা (১৯৯৭) বিধাতা  অভিনীত নাটক  টেক্সী ড্রাইভার  সাকোঁ  সিরাজ  কারেঙে লিগিরী  নিমাতী কন্যা  জন্মভূমি আদি তথ্যসূত্র  বিষয়শ্রেণী:আসামের ব্যক্তি বিষয়শ্রেণী:ভারতীয় অভিনেতা বিষয়শ্রেণী:অসমীয়া অভিনেতা
বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দুর্গানন্দ। ধার্মিক দুর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন।   দশ মহাবিদ্যা মন্দিরের বর্ণনা  মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী , ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।  বিষয়শ্রেণী:যশোর জেলার প্রত্নতাত্ত্বিক স্থাপনা
লিবারল্যান্ড একটি আত্ন-স্বীকৃত ক্ষুদ্র দেশ। এটি দানিউব নদীর পশ্চিম তীরে ক্রোয়েশিয়া ও সার্বিয়ার মাঝে অবস্থিত।  তথ্যসূত্র  Official website, in English and Czech Interview with founder Vít Jedlička  InSerbia article  Welcome to Liberland, the World’s Newest Country (Maybe)    Documentary film about Liberland – "This No Man’s Land Of Mine"   বহিঃসংযোগ বিষয়শ্রেণী:স্বতন্ত্রতাবাদ
সমথর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত এই রাজ্যটি বুন্দেলখণ্ড এজেন্সির অংশ হিসাবে প্রশাসনিক কার্য নির্বাহ হতো৷ রাজ্যটি রাজধানী ও সদর দপ্তর ছিলো সমথর শহরে, এটি বুন্দেলখণ্ডের বর্তমান ঝাঁসি জেলার সমতল অংশে পহূজ ও বেতোয়া নদীর সংযোগস্থলে অবস্থিত৷  রাজ্যটির প্রতিষ্ঠাতা রণজিত সিং ১৭৬০ খ্রিস্টাব্দে মারাঠাদের রাজ্য বিস্তার সময়কালীন স্থানীয় সুবেদারের দুর্বলতার সুযোগে রাজ্যটিকে একটি স্বাধীন রাজ্য হিসেবে ঘোষণা করলে মারাঠা তাকে ওই রাজ্যের রাজা হিসেবে মেনে নেন, যদিও রাজ্যটি মারাঠাদের সামন্ত রাজ্যে পরিণত হয়। ১৮১৭ খ্রিস্টাব্দে ব্রিটিশরা সমথরকে দেশীয় রাজ্য হিসেবে মর্যাদা দেন।  ১৮৬২ খ্রিস্টাব্দে অপুত্রক রাজার দত্তকপুত্র গ্রহণের সনদ বের হলে এই রাজ্যটি দত্তক পুত্র গ্রহণের অধিকার পায়। ১৮৮৪ খ্রিস্টাব্দে রেললাইন নির্মাণের লক্ষ্যে রাজ্যের রাজা তার অঞ্চলের বেশ কিছু অংশ ব্রিটিশদের ছেড়ে দেন।Imperial Gazetteer of India, v. 22, p. 24.   শাসকবর্গ  সমথর দেশীয় রাজ্যের রাজা ছিলেন খটনা রাজবংশের গুর্জর শাসক, তারা ১৮৭৭ খ্রিস্টাব্দ থেকে মহারাজা উপাধিতে ভূষিত হতেন। রাজ্যটি ব্রিটিশদের থেকে ১১ তোপ সেলামীর সম্মান প্রাপ্ত হয়েছিলেন।Leading Famlies And Officials In The States Of Central India 1935 pg.89  রাজা   ১৮১৭ - ১৮২৭                দ্বিতীয় রণজিত সিং  ১৮২৭ - ১৮৬৪                হিন্দুপথ সিং ১৮৫৮ - ৩ ফেব্রুয়ারি ১৮৬৫         রানী .... (স্ত্রী) -রাজ প্রতিনিধি  ৩ ফেব্রুয়ারি ১৮৬৫ - ১৮৭৭         ছত্তর সিং                          মহারাজা  ১৮৭৭ - ১৬ জুন ১৮৯৬         মহারাজা ছত্তর সিং ১৭ জুন ১৮৯৬ - ৯ অক্টোবর ১৯৩৫  মহারাজা বীর সিং (৩ জুন ১৯১৫ থেকে, স্যার মহারাজা বীর সিং)   ৯ অক্টোবর ১৯৩৫ – ১৫ আগস্ট ১৯৪৭  মহারাজা রাধাচরণ সিংহ  তথ্যসূত্র  বিষয়শ্রেণী:উত্তরপ্রদেশের ইতিহাস বিষয়শ্রেণী:উত্তরপ্রদেশের দেশীয় রাজ্য বিষয়শ্রেণী:১৭৬০-এ ভারতে প্রতিষ্ঠিত বিষয়শ্রেণী:ঝাঁসি জেলা বিষয়শ্রেণী:ভারতের দেশীয় রাজ্য